

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

KLASA: 320-02/23-01/2

URBROJ: 2186-3-02-23-1

Cestica, 20.06.2023.

Na temelju članka 31. stavaka 5. i 7. Zakona o poljoprivrednom zemljištu ("Narodne novine", broj 20/18, 115/18,98/2019 i 57/22), Programa raspolaganja poljoprivrednim zemljištem u vlasništvu Republike Hrvatske za Općina Cestica ("Službeni vjesnik Varaždinske županije", broj 81/21) na koji je Ministarstvo poljoprivrede dalo suglasnost, KLASA:945-01/19-01/61, URBROJ:525-07/0172-21-9 od 17. rujna 2021. godine, prijedloga Odluke o raspisivanju javnog natječaja za zakuppoljoprivrednog zemljišta u vlasništvu Republike Hrvatske na području OpćinaCesticana koju je Ministarstvo poljoprivrede dalo prethodnu suglasnost, KLASA:320-02/23-02/112, URBROJ:525-06/181-23-2 od 17. svibnja 2023. godine, članka 28. Statuta Općina Cestica („Službeni vjesnik Varaždinske županije“ broj 13/21) Općinsko vijeće Općine Cestica na 13. sjednici, održanoj 20.06.2023. godine donosi

**ODLUKU**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području općine Cestica**

**I.**

Raspisuje se javni natječaj za zakup poljoprivrednog zemljišta u vlasništvu države na području općine Cestica u katastarskoj općini Radovec, koja je Programom raspolaganja poljoprivrednim zemljištem u vlasništvu Republike Hrvatske na području općine Cestica predviđeno za zakup.

Zemljište koje je predmet javnog natječaja za zakup poljoprivrednog zemljišta u vlasništvu Republike Hrvatske na području općine Cestica navedeno je u tablici 1., a koja se nalazi u prilogu ove Odluke i čini njezin sastavni dio i daje se na rok od 15/25 godina ovisno o vrsti proizvodnje koju je najpovoljniji ponuditelj naveo u gospodarskom programu.

Zemljište koje je predmet javnog natječaja za zakup poljoprivrednog zemljišta u vlasništvu Republike Hrvatske na području općine Cestica daje se na **rok od 25 godina** s mogućnošću produljenja za isto razdoblje za vrstu proizvodnje za trajne nasade navedenu u gospodarskom programu ponuditelja, odnosno na **rok od 15 godina** s mogućnošću produljenja za isto razdoblje za sve ostale vrste proizvodnje navedene u gospodarskom programu ponuditelja.

**II.**

Općinsko vijeće Općina Cestica provest će postupak javnog natječaja prikupljanjem pisanih ponuda.

**III.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**IV.**

Tekst javnog natječaja za zakup poljoprivrednog zemljišta objavljuje se na mrežnoj stranici Općine Cestica i mrežnoj stranici Ministarstva poljoprivrede u trajanju od 30 dana.

Općina Cestica tekst javnog natječaja objavljuje i na oglasnoj ploči.

Pisane ponude se dostavljaju Općini Cestica u roku od 30 dana od objave natječaja na oglasnoj ploči i mrežnoj stranici Općine Cestica.

**V.**

Tekst javnog natječaja za zakup poljoprivrednog zemljišta u vlasništvu Republike Hrvatske na području općine Cestica s popisom proizvodno tehnoloških cjelina, nalazi se u prilogu ove Odluke i čini njezin sastavni dio.

**VI.**

Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede.

Nakon dobivanja prethodne suglasnosti Ministarstva Odluku o izboru najpovoljnije ponude za zakup donosi Općinsko vijeće Općine Cestica na prvoj sjednici Općinskog vijeća koja će se održati nakon zaprimanja suglasnosti Ministarstva poljoprivrede.

**VII.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Cestica.

**VIII.**

Ova Odluka stupa na snagu prvog dana od dana objave u ''Službenom vjesniku varaždinske županije''.

PREDSJEDNIK OPĆINSKOG VIJEĆA:

Darko Majhen, mag.pol.

**Tablica 1.:Na rok od 25/15 godina**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **R.BR.** | **Naziv katastarske općine** | **PTC. Br.**  | **Broj katastarske čestice** | **Način uporabe katastarske čestice (katastarska kultura)** | **Način uporabe katastarske čestice (stvarno stanje)** | **Površina (ha)** | **Jedinična zakupnina (EUR), fiksni tečaj konverzije 7,53450** | **Početna zakupnina (EUR)** | **Postotak uveć./umanj.** |  **Ukupna visina početne zakupnine (EUR)** | **Napomena** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
|  |  |  |  |  |  |  |  | **7\*8** |  | **9+10** |  |
| 1 | RADOVEC | 1 | 2173/3 | ORANICA | - | 13,3018 | 49,37 | 656,71 | 0 | 656,71 |   |
| 2 | RADOVEC | 1 | 2174/3 | ORANICA | - | 20,6270 | 49,37 | 1018,35 | 0 | 1018,35 |   |
| 3 | RADOVEC | 2 | 2255/12 | ORANICA | - | 0,2960 | 49,37 | 14,61 | 0 | 14,61 | NEUSKLAĐENO STANJE KATASTRA I ZK.  |
| 4 | RADOVEC | 2 | 2255/13 | ORANICA | - | 0,1385 | 49,37 | 6,84 | 0 | 6,84 | NEUSKLAĐENO STANJE KATASTRA I ZK.  |
| 5 | RADOVEC | 2 | 2255/14 | ORANICA | - | 0,1181 | 49,37 | 5,83 | 0 | 5,83 | NEUSKLAĐENO STANJE KATASTRA I ZK.  |
| 6 | RADOVEC | 2 | 2255/27 | ORANICA | - | 0,1375 | 49,37 | 6,79 | 0 | 6,79 | NEUSKLAĐENO STANJE KATASTRA I ZK.  |
| 7 | RADOVEC | 3 | 2261/19 | ORANICA | - | 0,1345 | 49,37 | 6,64 | 0 | 6,64 | NEUSKLAĐENO STANJE KATASTRA I ZK.  |
| 8 | RADOVEC | 3 | 2261/20 | ORANICA | - | 0,1223 | 49,37 | 6,04 | 0 | 6,04 | NEUSKLAĐENO STANJE KATASTRA I ZK.  |
| 9 | RADOVEC | 3 | 2261/22 | ORANICA | - | 0,1262 | 49,37 | 6,23 | 0 | 6,23 | NEUSKLAĐENO STANJE KATASTRA I ZK.  |
| 10 | RADOVEC | 3 | 2261/23 | ORANICA | - | 0,1557 | 49,37 | 7,69 | 0 | 7,69 | NEUSKLAĐENO STANJE KATASTRA I ZK.  |
| 11 | RADOVEC | 3 | 2261/24 | ORANICA | - | 0,1352 | 49,37 | 6,67 | 0 | 6,67 | NEUSKLAĐENO STANJE KATASTRA I ZK.  |
| 12 | RADOVEC | 3 | 2261/25 | ORANICA | - | 0,1302 | 49,37 | 6,43 | 0 | 6,43 | NEUSKLAĐENO STANJE KATASTRA I ZK.  |
| 13 | RADOVEC | 3 | 2261/26 | ORANICA | - | 0,1302 | 49,37 | 6,43 | 0 | 6,43 | NEUSKLAĐENO STANJE KATASTRA I ZK.  |
| 14 | RADOVEC | 3 | 2261/27 | ORANICA | - | 0,1259 | 49,37 | 6,22 | 0 | 6,22 | NEUSKLAĐENO STANJE KATASTRA I ZK.  |
| 15 | RADOVEC | 3 | 2261/28 | ORANICA | - | 0,1273 | 49,37 | 6,28 | 0 | 6,28 | NEUSKLAĐENO STANJE KATASTRA I ZK.  |
| 16 | RADOVEC | 3 | 2261/29 | ORANICA | - | 0,1975 | 49,37 | 9,75 | 0 | 9,75 | NEUSKLAĐENO STANJE KATASTRA I ZK.  |
| 17 | RADOVEC | 3 | 2262/1 | ORANICA | - | 0,1475 | 49,37 | 7,28 | 0 | 7,28 | NEUSKLAĐENO STANJE KATASTRA I ZK.  |
| 18 | RADOVEC | 3 | 2262/2 | ORANICA | - | 0,6532 | 49,37 | 32,25 | 0 | 32,25 | NEUSKLAĐENO STANJE KATASTRA I ZK.  |
| 19 | RADOVEC | 3 | 2263 | TRSTIK | - | 0,6183 | 15,66 | 9,68 | 0 | 9,68 | NEUSKLAĐENO STANJE KATASTRA I ZK.  |
| 20 | RADOVEC | 4 | 2265 | ORANICA | - | 0,0108 | 49,37 | 0,53 | 0 | 0,53 | NEUSKLAĐENO STANJE KATASTRA I ZK.  |

Sveukupna površina u natječaju za zakup na rok od 25/15 godina u **ha**: 37,4337 ha

Sveukupna početna zakupnina u natječaju za zakup na rok od 25/15 godina natječaju u EUR: 1.827,25 EUR